**KÚPNA ZMLUVA**

**číslo:**

(ďalej len „**Zmluva**“)

*uzatvorená v zmysle ust. § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „****Obchodný zákonník****“)*

**Článok I**

**Zmluvné strany**

**Kupujúci: Agrodružstvo TP, s.r.o.**

Sídlo: Remeselnícka 2, 941 11 Palárikovo

V zastúpení: Ing. Zoltán Černák, konateľ spoločnosti

IČO: 36 553 522

DIČ:

Bankové spojenie:

(ďalej len ako **„Kupujúci“**)

**Predávajúci:**

Sídlo:

V zastúpení:

IČO:

DIČ:

IČ DPH:

Bankové spojenie:

Číslo účtu IBAN:

Tel:

E-mail:

(ďalej len ako **„Predávajúci“**)

Túto Zmluvu uzatvárajú Zmluvné strany na základe výsledku vyhodnotenia ponúk verejného obstarávania vyhláseného podľa § 117 zákona č.343/2015 Z. z. o verejnom obstarávaní a o zmene a doplnení niektorých zákonov v účinnom znení (ďalej len ako „**ZVO**“) na obstaranie dodávateľa tovarov postupom zadávania zákazky s nízkou hodnotou na dodanie tovarov na akciu: **„Plečka“**

**Článok II**

**Predmet Zmluvy**

2.1 Predávajúci sa zaväzuje riadne dodať Kupujúcemu hnuteľné veci špecifikované v rozsahu prílohy č. 1 pre verejné obstarávanie zákazky s názvom **„Plečka**“ vrátane nákladov na dovoz na miesto určenia, jeho vyloženie, montáž a odovzdanie verejnému obstarávateľovi (ďalej aj ako len „**Predmet kúpy**“ alebo „**Tovar**“), pričom Opis tovaru ako Príloha č. 1. tvorí neoddeliteľnú súčasť tejto Zmluvy.

2.2 Touto zmluvou Predávajúci

1. prevádza na Kupujúceho vlastnícke právo k Predmetu kúpy uvedenom v bode 2.1 Zmluvy,
2. zaväzuje sa splniť ostatné povinnosti uvedené ďalej v tejto Zmluve.

2.3 Touto zmluvou Kupujúci

1. Predmet kúpy uvedený v bode 2.1 Zmluvy od Predávajúceho kupuje do svojho výlučného vlastníctva,
2. zaväzuje sa Predávajúcemu zaplatiť kúpnu cenu podľa tejto Zmluvy riadne a včas, ako aj splniť ďalšie povinnosti uvedené ďalej v tejto Zmluve.

**Článok III**

**Lehota a miesto dodania**

3.1 Predávajúci sa zaväzuje dodať Tovar podľa tejto Zmluvy v lehote najneskôr do **31.03.2024** **odo dňa účinnosti tejto Zmluvy** (ďalej len ako „**Čas plnenia**“).

3.2 Miestom dodania tovarov je: Agrodružstvo TP s.r.o., Remeselnícka 2, 941 11 Palárikovo (ďalej len ako „**Miesto plnenia**“).

3.3 Kupujúci určí Predávajúcemu včas priestory určené na umiestnenie Tovaru a vytvorí mu podmienky na riadne a včasné plnenie, vrátane poskytnutia potrebnej súčinnosti. Po dobu omeškania Kupujúceho s riadnym sprístupnením miesta určeného na dodanie Tovaru nie je Predávajúci v omeškaní s dodaním tovaru.

3.4 Za riadne dodaný Tovar sa považuje dodanie Tovaru bez vád, v dohodnutom množstve a akosti, a vo vyhotovení odsúhlasenom Predávajúcim, pričom Kupujúci pri dodaní Tovaru potvrdí jeho prevzatie na odovzdávacom protokole alebo podpísaním dodacieho listu len ak je Tovar riadne dodaný.

3.5 V prípade, ak sa zistí, že Tovar má menšie vady, ktoré samy o sebe alebo v spojení s inými nebránia jeho užívaniu a ani podstatne neznižujú jeho hodnotu, Kupujúci je oprávnený, nie však povinný vyhlásiť prevzatie Tovaru s výhradou. V protokole o odovzdaní a prevzatí Tovaru bude v tomto prípade uvedené o aké vady sa jedná, a tiež lehota, ktorú si Predávajúci a Kupujúci dohodli pre vykonanie odstránenia jednotlivých vád.

3.6 Predávajúci sa zaväzuje Kupujúcemu odovzdať Tovar spolu so všetkými dokladmi, ktoré sú potrebné na prevzatie a užívanie objednaného Tovaru, a to najmä:

1. návody na použitie,
2. záručné listy,
3. certifikáty,
4. iná dokumentácia.

**Článok IV**

**Kúpna cena a platobné podmienky**

4.1 Zmluvné strany sa dohodli v súlade so zákonom č.18/1996 Z. z. o cenách v znení neskorších predpisov a jeho vykonávacej vyhlášky č.87/1996 Z. z. v znení neskorších predpisov na pevnej, konečnej a nemennej cene za poskytnutý Tovar, podľa výsledkov verejného obstarávania nasledovne:

Cena bez DPH: EUR

DPH 20%: EUR

**Cena s DPH: EUR,**

slovom: ...................................................................................... eur ...............................................eurocentov

4.2 Kúpna cena je stanovená ako maximálna, konečná a nemenná za celý Tovar a zahŕňa v sebe všetky a akékoľvek náklady:

a) súvisiace s dovozom Tovaru na Miesto plnenia,

b) na dopravu a vyloženie Tovaru v Mieste plnenia,

c) montáž Tovaru v Mieste plnenia.

4.3 Neoddeliteľnou súčasťou Zmluvy je ocenený výkaz výmer podľa cenovej ponuky.

4.4 Kupujúci sa zaväzuje zaplatiť kúpnu cenu Predávajúcemu na základe jeho faktúry, so splatnosťou 60 (šesťdesiat) dní odo dňa jej doručenia Kupujúcemu. Predávajúci je oprávnený vystaviť faktúru najskôr deň nasledujúci po dni riadneho dodania Predmetu kúpy.

4.5 Faktúra vystavená Predávajúcim musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Za správne vyčíslenie výšky DPH zodpovedá v plnom rozsahu Predávajúci.

4.6 Faktúra musí obsahovať tieto náležitosti:

a) označenie ,,faktúra“ a jej číslo,

b) názov a sídlo Kupujúceho a Predávajúceho,

c) označenie Zmluvy a deň jej podpisu,

d) Tovar a deň jeho dodania,

e) dohodnutú cenu za Tovar,

f) deň odoslania faktúry a lehotu splatnosti,

g) označenie banky a číslo účtu Predávajúceho,

h) celkovú fakturovanú čiastku a náležitosti pre účely DPH,

i) faktúra bude vyhotovovaná presne v súlade s prílohami č. 1 a č. 2 tejto Zmluvy, tzn. budú dodržané všetky špecifikácie tovaru uvádzané v týchto prílohách, pokiaľ sa bude dodaný a fakturovaný tovar odlišovať od týchto špecifikácií, Kupujúci takýto tovar neprevezme.

4.7 Predávajúci zodpovedá za to, že faktúra bude obsahovať všetky dohodnuté náležitosti, v opačnom prípade má Kupujúci právo takúto faktúru vrátiť späť s uvedením nedostatkov, a následne je Predávajúci povinný vystaviť novú riadnu faktúru.

**Článok V**

**Prechod práv a povinností k Predmetu kúpy**

5.1 Kupujúci nadobúda vlastnícke práva k Tovaru momentom jeho prevzatia od Predávajúceho. Nebezpečenstvo škody na Tovare, jeho zničenie, stratu, alebo odcudzenie Tovaru prechádza na Kupujúceho tiež momentom jeho prevzatia od Predávajúceho.

**Článok VI**

**Zodpovednosť za škodu a vady**

6.1 Predávajúci zodpovedá za to, že Tovar bude dodaný v súlade s podmienkami stanovenými touto zmluvou, dokumentáciou, všeobecne záväznými právnymi predpismi a technickými normami a že si počas záručnej doby zachová vlastnosti, dohodnuté v tejto Zmluve. Predávajúci zodpovedá za vady, ktoré má Tovar v čase jeho odovzdania a prevzatia. Predávajúci zodpovedá za vady Tovaru vzniknuté aj po tomto čase, ak boli spôsobené porušením jeho povinností. Predávajúci zodpovedá aj za vady Tovaru v rozsahu záruky za akosť. Na celý Tovar Predávajúci poskytne záruku 24 mesiacov.

6.2 Záručná doba začína plynúť odo dňa protokolárneho prevzatia Tovaru Kupujúcim.

6.3 Pre záruku za akosť Tovaru platia inak primerane ustanovenia § 429 až 431 Obchodného zákonníka.

6.4 Ak sa na Tovare vyskytnú v záručnej dobe vady, je ich Kupujúci oprávnený u Predávajúceho reklamovať. Kupujúci je povinný Predávajúcemu umožniť na základe riadne doručenej reklamácie obsahujúcej náležitý popis vady odstrániť vadu jej opravou, prípadne dodaním chýbajúcich alebo náhradných častí Tovaru. Ak sa ukáže, že vada je neodstrániteľná spôsobom uvedeným v prvej vete tohto odseku, Kupujúcemu bude poskytnutá zľava z ceny Tovaru, alebo výmena chybnej časti Tovaru za bezchybnú časť.

6.5 Predávajúci je povinný reklamované vady odstrániť, pričom všetky náklady, ktoré vzniknú v súvislosti s odstránením vád, znáša Predávajúci.

6.6 Predávajúci začne s odstraňovaním vád do 14 pracovných dní od oznámenia vád. Predávajúci sa zaväzuje odstrániť reklamovanú vadu do 30 dní od jej oznámenia, ak sa Zmluvné strany nedohodnú inak.

6.7 Predávajúci pri odovzdaní a prevzatí Tovaru oznámi kupujúcemu kontaktnú telefónnu linku a e-mailový kontakt za účelom nahlásenia porúch.

6.8 Po odstránení reklamovanej vady Predávajúci vyhotoví súpis skutočne vykonaných prác a vykoná všetky potrebné ďalšie úkony tak, aby Tovar bol plne funkčný.

6.9 Záruka sa nevzťahuje na škody vzniknuté vyššou mocou (ohňom, odcudzením a pod.) a bežným opotrebením. Nevzťahuje sa ani na škody vzniknuté zanedbaním údržby, nesprávnym používaním, nevhodným skladovaním, neodbornou opravou, nedodržaním bezpečnostných predpisov alebo priloženého zrozumiteľného a jednoznačného návodu na použitie.

**Článok VII**

**Sankcie**

7.1 V prípade, ak Predávajúci nedodrží Čas plnenia, je povinný zaplatiť Kupujúcemu zmluvnú pokutu vo výške 0,05 % (päť stotín percenta) z celkovej ceny Tovaru s DPH za každý čo aj začatý deň omeškania. Predávajúci je povinný zaplatiť zmluvnú pokutu do 5 (piatich) dní od doručenia sankčnej faktúry. Uvedená zmluvná pokuta sa nedotýka náhrady skutočnej škody, ktorá vznikne druhej strane z nesplnenia zmluvných povinností, ktoré sú zmluvnou pokutou zabezpečené.

**Článok VIII**

**Osobitné podmienky**

8.1 Predávajúci je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti, a to oprávnenými osobami a poskytnúť im všetku potrebnú súčinnosť.

Oprávnené osoby sú definované podľa vymedzenia v :

1. Poskytovateľ podľa a ním poverené osoby,
2. Najvyšší kontrolný úrad SR, Úrad vládneho auditu SR, Ministerstvo financií SR a nimi poverené osoby,
3. Splnomocnení zástupcovia Európskej Komisie a Európskeho dvora audítorov,
4. Osoby prizvané orgánmi uvedenými v písm. a) až c) v súlade s príslušnými právnymi predpismi SR a EÚ a/alebo osoby, ktoré sú právnymi nástupcami osôb uvedených v písm. a) až c).

8.2 Predávajúci, ak má v záujme zadať časť realizácie zákazky subdodávateľom, je povinný pri podpise tejto Zmluvy predložiť zoznam subdodávateľov a uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov zadefinovaných pri podpise tejto Zmluvy, s uvedením predmetu a rozsahu subdodávok, sa stane prílohou tejto Zmluvy.

8.3 Predávajúci, ak bude mať záujem zadať určitú časť realizácie zákazky ďalšiemu subdodávateľovi, ktorý nebol definovaný v zozname pri podpise tejto Zmluvy, resp. ak bude mať záujem zmeniť subdodávateľa, uvedeného v zozname pri podpise Zmluvy, počas plnenia povinností podľa tejto Zmluvy, môže tak urobiť až po odsúhlasení Kupujúcim. Zmenu subdodávateľa oznámi Kupujúcemu najneskôr 30 kalendárnych dní pred vykonaním zmeny. Doplnenie subdodávateľa, resp. zmena dodávateľa sa po odsúhlasení Kupujúcim zapíše do zoznamu subdodávateľov, ktorý je prílohou tejto Zmluvy.

**Článok IX**

**Záverečné ustanovenia**

9.1 Kupujúci má okrem prípadov stanovených zákonom právo odstúpiť od Zmluvy aj ak:

1. zistí, že Predávajúci nespĺňa podmienky podľa § 11 ZVO a/alebo § 32 ods. 1 písm. e) a f) ZVO;
2. Predávajúci nedodá Kupujúcemu riadne Tovar spolu so všetkými dokladmi, ktoré sú potrebné na prevzatie a užívanie objednaného Tovaru riadne (vrátane dodania bez vád) a včas, alebo
3. Predávajúci závažným spôsobom poruší túto Zmluvu.

9.2 Všetky zmeny alebo dodatky tejto Zmluvy musia byť odsúhlasené písomne oboma Zmluvnými stranami a stanú sa jej neoddeliteľnou súčasťou.

9.3 V prípadoch, ktoré nie sú v Zmluve upravené, riadi sa vzťah zmluvných partnerov ustanoveniami Obchodného zákonníka.

9.4 Zmluva bola vyhotovená v piatich rovnopisoch, pričom predávajúci obdrží jedno vyhotovenie a kupujúci obdrží štyri vyhotovenia.

9.5 Zmluva nadobúda platnosť jej podpisom oboma zmluvnými stranami a účinnosť v deň nasledujúci po dni akceptovania výsledkov verejného obstarávania zo strany poskytovateľa pomoci bez negatívnych zistení. Kupujúci bezodkladne oznámi výsledky administratívnej kontroly postupov verejného obstarávania Predávajúcemu. Nevyhnutným predpokladom výkonu kontroly postupov verejného obstarávania zo strany poskytovateľa prostriedkov, z ktorých je financovaná zákazka, je platná a účinná , ktorá oprávňuje Kupujúceho na realizáciu projektu.

9.6 Zmluvné strany po prečítaní tejto Zmluvy prehlasujú, že jej porozumeli a že uvedenú Zmluvu uzatvárajú na základe slobodnej a vážnej vôle, na znak čoho pripájajú svoje podpisy.

Príloha č. 1 - Opis tovaru

Príloha č. 2 - Zoznam subdodávateľov (úspešný uchádzač priloží pri podpise Zmluvy v súlade s článkom VIII Zmluvy)

**Predávajúci: Kupujúci:**

V ............................ dňa ................................. V Palárikove, dňa ...........................

............................................................... ...............................................................

 Agrodružstvo TP**, s.r.o.**

 Ing. Zoltán Černák, konateľ spoločnosti